Bangladesh

Bangladesh (Bengali: বাংলাদেশ), South Asia ka ek desh hain. Iski capital Dhaka hain. Iske parrosi desh India, Myanmar, China, Nepal aur Bhutan ityadi hain. Bangladesh, jo East Bengal naam se Pakistan se sath rahi, 1971 me ajaad bhaes, jab ii Pakistan se ek larrai ke, jisme 1 million se jaada log mar gae rahin, free bhaes. Iske area 56,126 sq mi nai to (147,570 km²) hae, aur ii Tajikistan se barraa lekin Nepal se vi barraa hae. Bangladesh ke tiin bagal India hae, lekin ii Myanmar se bhi border share kare hae. Iske currency Taka hae aur Bengali iske official bhasa hae. Bangladesh me dui khaas naddi hae. Ganges aur Brahmaputra. Ii dui naddi ke kaaran hian pe bahut dafe baarr aawe hae. Bangladesh liberation war ma Bangladeshi Hindu aur Muslim ka narsanhar bhawa raha Pakistani sena dwara। Ii narsanhar me bahut se Hindu aurto ka balatkar bhi bhawa raha jeke Birangona kaha jathe. Itihaas 1947 talak Bangladesh, India ke ek bhaag rahaa, jab India ke India aur Pakistan me split kar dewa gais rahaa. Bengal ke uu bhaag jisme jaada Muslim log rahin ke Pakistan ke ek bhaag banae dewa gais aur iske naam East Pakistan rakkhaa gais. East Pakistan ke log ii biswas karat rahin ke West Pakistan waale uu logan ke dabae ke rakin hae aur 1971 ke election (jiske East pakistan ke Awami League jiit liis rahaa) ke baad civil war suruu hoe gais aur Muktibahini, Mitrabahini larrai karnae par 16 December 1971 ke Bangladesh ajaad bhaes. Jagah ke baare me Bangladesh, Ganges-Brahmaputra River Delta nai to Ganges Delta me hae. Ii delta Ganges (local naam: Padma or Pôdda), Brahmaputra (Jamuna or Jomuna), and Meghna naddi aur iske tributaries ke mile waala jagah hae. Hian ke jaada jagah samundar se 12 metres (39 ft) ke kamti uppar hae aur hian ke sab se uuncha jagah Mowdok range me 1,052 metres (3,451 ft) hae. Bangladesh ke bhaari jagah me marshy jungle, the Sundarbans, hae jon ki dunia ke sab se barraa mangrove forest hae. Hian pe Royal Bengal Tiger pawa jaawe hae. Prime Minister ke list Political parties Bangladesh Awami League Bangladesh Nationalist Party Jatiya Party Independent Khaas city National symbols of Bangladesh References